text: Pimp din ko - og få den til at tage sig godt ud
  19 marts 2017 kl. 12.02
  En flok landbrugsinteresserede unge har lørdag og søndag været på kursus i et af landbrugets mere specielle fagområder. Det drejer sig om at få køer til at tage sig godt ud.
  
  Bygholm Landbrugsskole og Dansk Limousine Forening har i weekenden holdt kursus for unge, der bare elsker dyrskue, hygge, sommer og ikke mindst kødkvæg.
  Kvægracen er underordnet, og uanset hvilken erfaring i dyrskuer, deltagerne havde på forhånd, så fik de fif med hjem  i rygsækken, så deres dyr kan præstere deres bedste ved en bedømmelse til dyrskuet.
  